ประธานสภานิติบัญญัติแห่งชาติ พอใจผลการทำงานตลอด 4 ปี เพราะมีการพิจารณากฎหมายเป็นจำนวนมากที่เป็นรูปธรรม และเป็นประโยชน์กับประชาชน
ประธานสภานิติบัญญัติแห่งชาติ พอใจผลการทำงานตลอด 4 ปี เพราะมีการพิจารณากฎหมายเป็นจำนวนมากที่เป็นรูปธรรม และเป็นประโยชน์กับประชาชนนายพรเพชร วิชิตชลชัย ประธานสภานิติบัญญัติแห่งชาติ หรือ สนช. กล่าวถึงผลงานของ สนช. ในรอบปี 2561 ที่ผ่านมา ว่ามีการผ่านพระราชบัญญัติที่สำคัญ โดยเฉพาะพระราชบัญญัติประกอบรัฐธรรมนูญที่เกี่ยวข้องกับการเลือกตั้ง ซึ่งหลายครั้งถูกโต้แย้งขัดเจตนารมย์รัฐธรรมนูญ แต่ศาลรัฐธรรมนูญวินิจฉัยว่าไม่ขัดเจตนารมณ์ จึงแสดงให้เห็นว่า สนช. พิจารณากฎหมายอย่างถูกต้อง เป็นประโยชน์ ผ่านการรับฟังความเห็นอย่างรอบด้าน เพื่อแก้ปัญหาให้กับประเทศและประชาชน พร้อมประเมินผลการทำงานตลอด 4 ปีที่ผ่านมา ว่ามีปริมาณมากรวมถึงเป็นรูปธรม เมื่อเปรียบเทียบกับรัฐสภาปกติ ส่วนหนึ่งเพราะ สนช. เป็นสภาเดี่ยว ไม่มีการกำหนดสมัยประชุม และไม่มีฝ่ายค้าน ส่วนการพิจารณาด้านคุณภาพนั้น ต้องรอพิจารณาในระยะยาว เพราะกฎหมายบางฉบับ สนช. ภูมิใจที่สามารถพิจารณากฎหมายบางฉบับได้ดี แต่ก็มีบางฉบับที่ไม่ถูกใจ ซึ่ง สนช. จำเป็นต้องพิจารณา เพื่อประโยชน์ของประชาชน ไม่ใช่เพื่อเอาใจ จึงขอให้ 80 คะแนนจากคะแนนเต็ม 100 คะแนนประธาน สนช. ยังกล่าวถึงการพิจารณาร่างกฎหมายในช่วงโค้งสุดท้าย ก่อนมีการเลือกตั้ง ว่า สนช. ยังเหลือกฎหมายวาระ 2 และ 3 ที่ต้องพิจารณาเกือบ 30 ฉบับ และกฎหมายวาระแรกอีกเกือบ 40 ฉบับ ยืนยันการพิจารณาเป็นไปตามหน้าที่ และตั้งเป้าจะเร่งพิจารณาให้แล้วเสร็จประมาณ 50 ฉบับก่อนมีการเลือกตั้ง ยอมรับว่ามีกฎหมายบางฉบับที่อาจไม่ทันการพิจารณาของ สนช. คงต้องรอให้สภาผู้แทนราษฎร หรือ ส.ส. ชุดใหม่มาพิจารณา พร้อมปฏิเสธข้อครหาว่ากฎหมายปฏิรูปไม่ผ่านการพิจารณาของ สนช. มากเท่าที่ควร แต่กลับมีกฎหมายที่เอื้อให้พรรคการเมือง โดยเฉพาะพรรคพลังประชารัฐ โดยชี้แจงว่าพรรคพลังประชารัฐ ไม่สามารถเสนอกฎหมายได้ และ สนช. ก็ไม่ได้พิจารณากฎหมายเพื่อสกัดพรรคการเมืองอื่นๆ ส่วนกฎหมายที่เกี่ยวข้องกับการปฏิรูปนั้น ส่วนใหญ่ก็เป็นข้อเสนอจากสภาปฏิรูปแห่งชาติ และสภาขับเคลื่อนการปฏิรูปประเทศ